เรื่องร้องเรียน: หน้าโตโยต้า พาราวิน ใต้สะพานกลับรถไปซอยศรีนครินทร์24 น้ำท่วมขังสูงมากกก ไม่สามารถระบายได้ ทำให้ไม่สามารถกลับรถตรงนี้ได้ ต้องขับไปกลับรถไกลมาก คาดว่าท่อน่าจะอุดตันจากการก่อสร้างรถไฟฟ้า บริเวณนั้นสิ่งก่อสร้างไม่เก็บให้เรียบร้อย ถนนพังจากการทำรถไฟฟ้า เมื่อไหร่จะมาเก็บเข้าที่ รถลุยน้ำก็กลัวจะเจอตะปู ตั้งบังเกอร์ทิ้งไว้เรี่ยราด ทำให้ออกจากที่กลับรถมา ยังต้องเจอรถที่มาจากบนสะพานเต็มๆ เพราะต้องเบี่ยงรถหลบบังเกอร์ที่ไม่มีการก่อสร้างอะไร ไม่มีบ้านพักอะไร แต่ไม่เก็บ จะรอให้รถชนกันเพราะมองรถบนสะพานไม่เห็นก่อนหรือยังไง ไม่รู้หน่วยงานไหนเป็นคนรับผิดชอบ นอกจากน้ำขังแล้วก็มาเก็บที่ก่อสร้างด้วย คนแถวนี้ลำบากมาก / ถ่ายรูปไม่ทัน เพราะห่วงกลัวรถจะชนอยู่
การดำเนินการของเจ้าหน้าที่: ในนามโครงการรถไฟฟ้าสายสีเหลือง ได้ตรวจสอบข้อร้องเรียนดังกล่าวแล้ว พบว่าปัจจุบันพื้นที่บริเวณดังกล่าว มีการคืนสภาพผิวจราจรแล้ว ต้องขออภัยในความไม่สะดวกมา ณ โอกาสนี้
ความเห็นของผู้แจ้ง: ขอบคุณทางฟองดูว์ที่ช่วยประสานงาน แต่ผู้รับผิดชอบงานไม่เห็นแก้ไขปัญหาอะไรยังเสนอหน้ามาบอกว่ารับเรื่องและแก้ไขแล้ว ถนนมันก็อยู่แบบเดิม เส้นกั้นเลนส์รถก็ไม่มีสักเส้น เรียกว่าแก้ปัญหาเสร็จได้ยังไง ทุเรศ ทีหลังถ้ามันทำงานไม่เป็น ทำไม่ได้ก็บอกว่าทำไม่ได้ ไม่ใช่มาบอกเสร็จแล้ว
พื้นที่: แขวงสวนหลวง เขตสวนหลวง กรุงเทพมหานคร